Sag anlagt den 13. december 2021 – Brobet mod EUIPO – Efbet Partners (efbet)
(Sag T-772/21)
Processprog: engelsk
Parter
Sagsøger: Brobet ltd. (Ta’Xbiex, Malta) (ved advokat F. Bojinova)
Sagsøgt: Den Europæiske Unions Kontor for Intellektuel Ejendomsret (EUIPO)
Den anden part i sagen for appelkammeret: Efbet Partners OOD (Sofia, Bulgarien)
Oplysninger vedrørende sagen for EUIPO
Indehaver af det omtvistede varemærke: Brobet ltd.
Det omtvistede varemærke: Ansøgning om EU-figurmærket efbet – EU-varemærkeregistrering nr. 10 818 748
Sagen for EUIPO: Ugyldighedssag
Den anfægtede afgørelse: Afgørelse truffet den 22. september 2021 af Andet Appelkammer ved EUIPO (sag R 624/2021-2)
Påstande
Den anfægtede afgørelse annulleres delvist, navnlig afsnit 3 i det omfang Brobet Limiteds klage blev afvist, for så vidt angår fortabelsen af de af selskabets rettigheder, der er omfattet af EU-varemærkeregistrering nr. 010818748 med hensyn til følgende varer i klasse 9: »computerinterfaces; brændt computersoftware, som kan overføres til andet udstyr; udstyr i forbindelse med elektroniske spil«, og følgende tjenesteydelser i klasse 41: »underholdningsvirksomhed (undtagen hasardspil); informationstjenester inden for underholdning (undtagen hasardspil); spillehaller (undtagen hasardspil)«.
EUIPO tilpligtes at betale sagsøgerens omkostninger forbundet med dette søgsmål.
Anbringender
Tilsidesættelse af artikel 95, stk.1, i Europa-Parlamentets og Rådets forordning (EU) 2017/1001.
Subsidiært tilsidesættelse af artikel 95, stk. 2, i Europa-Parlamentets og Rådets forordning (EU) 2017/1001, som fortolket i Den Europæiske Unions Domstols praksis.
Tilsidesættelse af artikel 58, stk.1, litra a), i Europa-Parlamentets og Rådets forordning (EU) 2017/1001.
____________